જવાબમાં બૅટિંગમાં આવેલી ઘોઘારી વીસા શ્રીમાળી જૈને ધીમી શરૂઆત કરી હતી ત્યાં બીજી ઓવરમાં ૧૦ રનના સ્કોર પર ઓપનર હાર્દિક શાહ ખાતું ખોલાવ્યા વિના જ ભાવિક ગિન્દ્રાના બૉલમાં ક્લીન બોલ્ડ થઈ ગયો હતો. ત્યાર બાદ ઓવરનો આંકડો વધી રહ્યો હતો, પરંતુ ઘોઘારી વીસા શ્રીમાળી જૈનના સ્કોરમાં જરાય વધારો થતો નહોતો. ચોથી ઓવરના પહેલા બૉલે ૧૬ના સ્કોર પર વધુ એક વિકેટ પડતાં બૅટિંગ-ટીમ માટે જીત વધુ કઠિન બનતી જણાતી હતી. ત્રીજા અને ચોથા ક્રમે આવેલા અનુક્રમે અંકિત દોશી અને વિપુલ સંઘવી વચ્ચેની થોડી સારી પાર્ટરનશિપને કારણે સ્કોરમાં ઉમેરો થતો રહ્યો હતો, પરંતુ વાગડ વીસા ઓસવાળ જૈનના બોલરો સામે આ જોડી વધુ ટકી શકી નહોતી. ત્યાર બાદ બૅટિંગમાં આવેલા તીરથ શાહ (૧૨) અને કૅપ્ટન ધ્રુપેશ સાવડિયા (૨૦)ની જોડીએ અંત સુધી પિચ પર ટકીને થોડા શૉટ્સ લગાવીને ટીમ માટે જીતની આશા બંધાવી હતી, પરંતુ એ નિષ્ફળ રહી હતી. ચુસ્ત બોલિંગ સામે ઘોઘારી વીસા શ્રીમાળી જૈન ૧૦ ઓવરના અંતે ૪ વિકેટે ૮૩ રન જ બનાવતાં વાગડ વીસા ઓસવાળ જૈનનો ૧૫ રને વિજય